Магчыма, таму літургічным святкаванням папярэднічаюць перыяды доўгай падрыхтоўкі. Для католікаў перад Божым Нараджэннем такім перыядам з’яўляецца Адвэнт. Часам і падрыхтоўка да свята для людзей больш цікавая за само святкаванне. Можна сказаць інакш: падрыхтоўка да нейкай падзеі пашырае святкаванне, цалкам напаўняе асобу чалавека. Закаханыя доўга рыхтуюцца да дня шлюбу і вяселля, а потым працяглы час прагнуць быць адны, святкаваць далей. Калі ўсё добра падрыхтавана, то маладыя не павінны і проста не могуць жыць пасля вяселля так, як быццам нічога не змянілася ў іх жыцці.